Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: 1994. évi I. törvény 3. §-ával összhangban, az Európai Közösségek Tanácsának a polgári légiközlekedési balesetek
Paragraph Index: 790

1. számú melléklet a 13/2000. (V. 31.) KHVM—HM—EüM együttes rendelethez Példák a súlyos repülőeseményre Súlyos repülőeseménynek minősül különösen: — veszélyes megközelítés, amikor elkerülő manőver vált szükségessé, vagy elkerülő manőver is helyénvaló lett volna az összeütközés vagy veszélyes helyzet elkerülésére; — légijármű kormányzott földnek ütközése (Controlled Flight Into Terrain, CFIT) következett be; 2000/52. szám — megszakított felszállás lezárt vagy foglalt futópályán, vagy ilyen futópályáról az akadályokat alig elkerülve végrehajtott felszállás; — leszállás, vagy leszállási kísérlet lezárt vagy foglalt futópályára; — a légijármű messze alatta maradt a felszállás vagy kezdeti emelkedés során várható teljesítménynek; — mindenféle tűz vagy füst az utaskabinban vagy a rakodótérben, vagy hajtóműtűz, még akkor is, ha a tüzet tűzoltó anyagokkal eloltották; — bármilyen esemény, ami miatt a hajózó személyzetnek sürgősen oxigént kellett használnia; — a légijármű szerkezeti hibája, vagy a hajtómű szétesése, ami nem számít balesetnek; — a légijármű egy vagy több rendszerének többszörös meghibásodása, ami súlyosan befolyásolja a légijármű üzemeltetését; — minden olyan eset, amikor a hajózó személyzet repülés közben cselekvőképtelenné vált; — az üzemanyaggal kapcsolatos minden olyan állapot, amely miatt a pilótának kényszerhelyzetet kellene bejelentenie; — felszállási vagy leszállási incidensek, például rövidre szállás, túlfutás vagy lefutás a pálya szélén; — rendszerhiba, időjárási jelenségek, az engedélyezett repülési karakterisztikán kívülre kerülés, vagy egyéb esemény, ami nehézséget okozhatott volna a légijármű kormányzásában; — egynél több rendszer meghibásodása egy redundáns szervezésű rendszerben, amely a repülés irányítása és a navigáció szempontjából kötelező.

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes